31994R1586
L 167/5
JURNALUL OFÍCIAL AL UNIUNII EUROPENE
REGULAMENTUL (CE) NR. 1586/94 AL COMISIEI
din 30 iunie 1994
de modificare a Regulamentului (CEE) nr. 1722/93 al Comisiei privind restituirile pentru producție în sectorul cerealelor și, respectiv, al orezului
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 1766/92 al Consiliului din 21 iunie 1992 privind organizarea comună a pieței cerealelor (1), modificat de Regulamentul (CEE) nr. 2193/93 (2), în special articolul 7,
având în vedere Regulamentul (CEE) nr. 1418/76 al Consiliului din 21 iunie 1976 privind organizarea comună a pieței cerealelor (3), modificat ultima dată de Regulamentul (CE) nr. 1544/93 (4), în special articolul 9,
întrucât articolul 5 alineatul (1) din Regulamentul (CEE) nr. 1722/93 al Comisiei de stabilire a normelor metodologice de aplicare a Regulamentului (CEE) nr. 1766/92 al Consiliului și Regulamentului (CEE) nr. 1418/76 al Consiliului privind restituirile pentru producție în sectoarele cerealelor și, respectiv, al orezului (5) prevede ca cererile de certificate să fie adresate în scris autorității competente; întrucât trebuie specificate zilele în care se pot depune cererile și trebuie stabilit un termen limită pentru depunerea cererilor;
întrucât, conform articolului 6 alineatul (3), în lunile iulie și august din anii de comercializare 1993/94, 1994/95 și 1995/96, certificatele sunt valabile numai până în ultima zi a lunii în care a fost eliberat certificatul; întrucât această perioadă scurtă de valabilitate poate duce la sporirea numărului de cereri de certificate; întrucât, în consecință, trebuie specificat ca 31 august să fie ultima zi de valabilitate a tuturor certificatelor eliberate în lunile iulie și august;
întrucât aplicarea ratei de restituire valabilă în ziua prelucrării în cazul cererilor de certificate depuse în luna iulie din anii de comercializare 1994/95 și 1995/96 permite monitorizarea îndeaproape a variației ratei de restituire în timpul perioadei de valabilitate a certificatelor;
întrucât Comitetul de gestionare a cerealelor nu a emis un aviz în termenul stabilit de președinte,
ADOPTĂ PREZENTUL REGULAMENT:
Articolul 1
Regulamentul (CEE) nr. 1722/93 se modifică după cum urmează:
1.
La articolul 5 alineatul (1) se adaugă următorul text:
„Cererea se depune în fiecare zi lucrătoare înainte de ora 17, ora Bruxelles-ului.”
2.
La articolul 6 alineatul (3), al doilea paragraf se înlocuiește cu următorul text:
„Totuși, în lunile iulie și august din anii de comercializare 1994/95 și 1995/96 certificatele solicitate în lunile respective sunt valabile numai până la 31 august”.
3.
La articolul 6 alineatul (4) primul paragraf, se adaugă următorul text:
„Totuși, în cazul unei cereri de restituire depuse în luna iulie din anii de comercializare 1994/95 și 1995/96, valoarea restituirii de achitat este valoarea aplicabilă în ziua procesării amidonului”.
Articolul 2
Prezentul regulament intră în vigoare la 1 iulie 1994.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 30 iunie 1994.